《初冬与黄裕堂小酌 其二》
清代·张士元

小儿不畏客，座侧牵衣语。衫履皆村状，愚陋上眉宇。

诗书诚当知，稼穑终可取。贫家缺衣食，力田固其所。

惭无孺仲高，谬得故人许。令子他日来，荷锄俨宾主。

作者简介：（1755—1824）江苏震泽人，字翰宣，号鲈江。乾隆五十三年举人。久不第。年老授教谕，不就。以撰述自娱。古文师法归有光。有《嘉树山房集》。